ناتو عمومی منشی سی ینس استولتنبرگ, بوگون و ایرته گه بولیب اوته دیگن ناتو تشقی ایش لر وزیرلری ییغیلیشی آلدی دن توناون لتونیا پایتختی ریگا ده مطبوعاتی کنفرانس ترتیب له دی.
استولتنبرگ, اوشبو ییغیلیشده, روسیه نینگ, اوکراین چیگره سیده گی حربی فعالیت لری و بلاروس پولند, لتونیا و لیتوانیا گه اوتیش اوچون چیگره گه بارگن کیشی لر بیلن علاقه لی وضعیت باره سیده بحث ایتیله دیگن لیگی نی معلوم قیلدی.
ینس استولتنبرگ, بلاروس رهبریتی نینگ, اوشبو مهاجر لردن فایده له نیاتگن نی معلوم قیلرایکن, وضعیت نینگ منطقه ده برقرارلیککه منفی تاثیر قالدیره دیگن لیگی نی بیلدیردی.
استولتنبرگ, اوکراین- روسیه چیگره سیده گی وضعیت نی قیغو بیلن کوزه تیاتگن لیک لری نی معلوم قیلدی.
استولتنبرگ, "روسیه جاری ییلده ایککینچی مرته کینگ کولملی حربی فعالیت یوریتدی و عادی بولمه گن بیر شکلده منطقه گه عسکر کیتیردی.  بو ییرده آغیر قوراللر, توپچی لر, زرهی واسطه لر, اوچووچیسیز اوچاق لر و الکترونیک اوروش اوچاق تیزیم لری بیلن اون مینگلب محاربه گه تیار عسکر کورماقده میز.  اوشبو وضعیت نینگ سببی ایسه بیلدیریلمه گن.  خوددی شوو وضعیت جنجال لر و ناتوغری محاسبه لر احتمالی نی آرتیرماقده.  روسیه نینگ, اوکراین گه قرشی هر قنده ی بیر هجومی سیاسی و اقتصادی جهت دن نتیجه لر گه ایگه بوله دی.  روسیه نینگ تینیق (شفاف) بیر سیاست آلیب باریب, بحران نی کمه یتیریشی کیره ک" دییه قید ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
